Verskans strategies teen onsekerheid | Die Vryburger
Sedert TLU SA die Memorandum van Ooreenkoms met die Georgiese regering onderteken het in Augustus 2010 het vele geleenthede ontsluit vir Suid-Afrikaners in Georgië sê die Hoofbestuurder van TLU SA, mnr. Bennie van Zyl.
Die aanvanklike rede vir die samewerking was om behulpsaam te wees met die herstel van hulle landbou nadat hulle 70 jaar onder die Sowjet-unie se sosialisme en kommunisme gebuk gegaan het.
TLU SA se standpunt was deurlopend dat ons boere hulle eie plase in Suid-Afrika in volle produksie moet hou en ook moet toesien dat die jongste en beste nagevorsde tegnologie deel van hul boerdery gemaak moet word ten einde hul mededingendheid te behou en selfs te verbeter.
Elke ondernemer moet strategies na hul risiko's kyk en daarom is dit goed om ekstra kapasiteit buite landbou te belê. In dié verband is Georgië 'n plek wat gunstig oorweeg kan word.
Inligtingstoere word van tyd tot tyd in samewerking met die Georgiese regering gehou waar persone die geleentheid kry om hulself te vergewis of dit wel vir hul 'n beleggingsgeleentheid sou kon wees. Die toere word so aangebied dat 'n baie goeie oorsig oor die land en al sy geleenthede ervaar word.
Die volgende toer word aangebied vanaf 29 Mei – 7 Junie.
Die totale koste afhangende die wisselkoers sal in die omgewing van R20000 beloop wat retoerkaartjies, administratiewe fooi, hotelkoste, toegangsfooie, toergids sowel as vervoer insluit. Vir meer besonderhede kan navraag gedoen word by [email protected]
6 thoughts on "Verskans strategies teen onsekerheid"
Keelvol March 13, 2014 at 6:44 am
Ek weet darem nie – met alles wat daar in daai omgewing aangaan op die oomblik dink ek is dit dalk nie so goeie idee nie – SA het sy probleme maar dis niks teen wat daar gaan afspeel nie…
Leonie March 13, 2014 at 7:15 am
Dit is een briljante manier om van die plaaslike blanke boere ontslae te raak deur hulle op hulle onkoste te verskuif na Georgie waar hulle voedsel gaan produseer en aan Suid Afrika lewer terwyl die plase hier gaan braak le in regerings/ANC besit. Ek vermoed die TLU SA dra kennis van hierdie onderhandeling tussen die ANC en Georgie t.o.v. voedsel verskaffing aan die ANC deur voorheen Suid Afrikaner boere?
Arnold March 13, 2014 at 7:52 am
Ons moet dalk ook net onthou dat daar liberale boere ook kan wees wat nou op 'n "snaakse" manier probeer om die gemors hier so half onder die mat in te vee.
Arnold March 13, 2014 at 8:06 am
Soos ek dinge verstaan lyk hierdie poging of dit 'n liberale aanslag kan wees om teen die Russe en veral Putin se nuwe strategie teen liberalisme te pootjie.
Weer 'n geval van gewillige idiote wat vir meer as net boerdery ingespan word.Hulle word 'n wortel voor die neus gehang, en glo dat hulle baie oulik en slim is, maar word misbruik om liberalisme te smokkel.
Transvaal Burger March 13, 2014 at 9:21 am
Die Georgië, dit herinner my aan Wynand du Toit wat, so 'n week of wat gelede gepaartie het met Martti Atisaari, Zuma, Phoza, en met 2 van die kleinkinders van die man wat nou ses voet ses is. Dit was die viering van die Brazzaville Protokol se 25ste jaar herdenking. Viering van die ondergang van die witman in Afrika. Net-nou, net-nou paartie die nuwe Georgië-lot saam met die Kommuniste. Dan kan almal soos Kitchener sê" "We are all good friends now." Of iets in dier voege …
AH Olivier March 14, 2014 at 11:22 pm
Sou die motief wees om vir ons boere wat onder omstandighede swaartrek in Suid-Afrika nuwe moontlikhede te skep, sou die aksie dalk aanvaarbaar kon wees. Maar dit wil voorkom asof reeds die teenoorgestelde waar kan wees as mens kyk na die stelling "dat ons boere hulle eie plase in SA in volle produksie moet hou" maw aktief produserende boere.
Ek dink ons het by 'n tyd in ons volkslewe gekom waar ons moet besluit: wil ons as volk voortbestaan of gaan ons boedel oorgee? As die besluit is om alles in die stryd te werp om onsself en ons land te behou of liewer terug te win, hoekom dan die hart van ons volk, ons boere, aanmoedig om ander moontlikhede te ondersoek.
Aangesien TLU-SA die behoudende faktor in Landbou is, moet hulle uitsprake en optredes daaraan gemeet kan word.